


ŠIAULIŲ JAUNŲJŲ TURISTŲ CENTRAS


AIŠKINAMASIS RAŠTAS
DĖL 2020 METŲ BIUDŽETO VYKDYMO ATASKAITŲ

2021 m. sausio 20 d.
Šiauliai

 Šiaulių jaunųjų turistų centro 2020 metų biudžeto išlaidų sąmatos asignavimų patvirtintas planas, įskaitant patikslinimus – 426,1 tūkst. Eur, iš jų:
19,7 tūkst. Eur – valstybės lėšos;
362,5 tūkst. Eur – savivaldybės  biudžeto lėšos;
36,9 tūkst. Eur – specialiosios programos lėšos (17,9 tūkst. Eur – tėvų įmokų lėšos, 19,0 tūkst. Eur – atsitiktinių paslaugų lėšos);
5,0 tūkst. Eur – kitų šaltinių lėšos;
2,0 tūkst. Eur – pajamos iš kitų biudžetinių įstaigų.
Lyginant su praėjusiais biudžetiniais metais, 2020 metų to paties laikotarpio biudžeto išlaidų sąmatos asignavimų patvirtintas planas padidėjo 9,7 tūkst. Eur., iš jų: valstybės biudžeto lėšos padidėjo 5,1 tūkst. Eur., atsitiktinės pajamos padidėjo 1,0 tūkst. Eur, įmokų už paslaugas švietimo, socialinės apsaugos ir kitose įstaigose lėšos padidėjo 0,9 tūkst. Eur bei lėšos iš kitų šaltinių padidėjo 5,0 tūkst. Eur. Tačiau patvirtintos savivaldybės biudžeto lėšos sumažėjo 1,3 tūkst. Eur, taip pat sumažėjo pajamų iš kitų biudžetinių įstaigų sąmata 1,0 tūkst. Eur.
1 lentelė.				                            (tūkst. Eur)
	Finansavimo šaltinis
	2019 metų asignavimai 
	2020 metų asignavimai 
	Pokytis (+ padidėjo 2020 metais,
 - sumažėjo) 

	Savivaldybės biudžeto lėšos
	363,8
	362,5 
	-1,3

	Atsitiktinės paslaugos (32 priemonė)
	18,0
	19,0
	+1,0

	Įmokos už paslaugas švietimo, socialinės apsaugos ir kitose įstaigose (33 priemonė)
	17,0
	17,9
	+0,9

	Valstybės lėšos
	14,6
	19,7 
	+5,1

	Kitų šaltinių lėšos
	
	5,0
	+5,0

	Pajamos iš kitų biudžetinių įstaigų
	3,0
	2,0
	-1,0

	Iš viso:
	416,4
	426,1
	+9,7



Šiaulių jaunųjų turistų centras panaudojo didžiąją dalį patvirtintų ir galimų naudoti asignavimų ataskaitiniam laikotarpiui. Lėšos buvo naudojamos ekonomiškai, apgalvotai, perkamos tik būtiniausios prekės ir paslaugos, tačiau nespėta baigti patalpų rekonstrukcijos, įrengiant sporto salę. Įstaiga dėl valstybiniu mastu paskelbto karantino nepanaudojo 1,0 tūkst. eurų savivaldybės biudžeto lėšų, skirtų STEAM programai „STEAM navigacija: žemėlapių iššūkis“.
13142,00 € – praėjusių metų tėvų įmokų ir atsitiktinių paslaugų lėšų likutis naudojamas pagal atskirą sąmatą. 
Lyginant su praėjusiais biudžetiniais metais, 2020 metų praėjusių metų likučių sąmata (30 priemonė) sumažėjo 3206,00 eurais. 
6,0 tūkst. eurų naudojami prekių ir paslaugų įsigijimui, o 7,0 tūkst. eurų materialiojo turto įsigijimui 2020 metais. 
2 lentelė.					     (Eurais)
	Finansavimo šaltinis
	2019 metų asignavimai
	2020 metų asignavimai
	Pokytis (+ padidėjo 2020 metais,
 - sumažėjo)

	Praėjusių metų likučiai (30 priemonė)
	16348,00
	13142,00

	-3206,00


Pagal 2020 metų Šiaulių jaunųjų turistų centro pajamų planą, įstaiga turėjo gauti 36,9 tūkst. € pajamų, tačiau gauta 7,0 tūkst. €. Pajamų už atsitiktines paslaugas gauta 1,7 tūkst. €, t. y. 17,3 tūkst. € mažiau negu planuota, kadangi įstaiga nuo karantino pradžios nebeteikia nakvynės paslaugų. Šiaulių jaunųjų turistų centrui, kaip ir daugeliui kitų šalies įmonių ir įstaigų, didžiulę įtaką dėl sumažėjusių pajamų padarė visą pasaulį apėmęs virusas bei paskelbtas karantinas. Įmokų už paslaugas švietimo įstaigose, t. y. tėvų įmokų, gauta 5,3 tūkst. €, t. y. 12,6 tūkst. € mažiau negu planuota, kadangi COVIC-19 pandemijos metu nebuvo renkamos įmokos už neformalųjį ugdymą. Taigi buvo įvykdyta 19,0 proc. įstaigos pajamų plano. Lyginant su 2019 metų plano įvykdymu, šiais ataskaitiniais metais įvykdymas yra 61,0 proc. mažesnis.

3 lentelė.
	Metai
	Pajamos už atsitiktines paslaugas, eurais
	Tėvų įmokos, eurais
	Iš viso pajamų, eurais
	Patvirtintas pajamų planas, eurais
	Pajamų plano įvykdymas (procentais)

	2019 m.  
	13032
	14910
	27942
	35000
	80,0

	2020 m.  
	1701
	5310
	7011
	36900
	19,0



Per 2020 metus į Šiaulių miesto savivaldybės biudžetą pervesta 7011,00 € surinktų specialiųjų programų lėšų. Iš jų: 5310,00 € sudaro tėvų įmokų lėšos ir 1701,00 € - pajamos už atsitiktines paslaugas.
Taigi lyginant su 2019 metų tuo pačiu laikotarpiu, 2020-asiais metais gauta 78 procentais mažiau pajamų, tai yra 22851,00 €  mažiau. 
Iš šių pervestų spec. programų lėšų užprašyta išlaidoms ir gauta iš Šiaulių miesto savivaldybės administracijos ataskaitiniu laikotarpiu 5501,00 €. 
Taigi 2020 m. gruodžio 31 d. šios pervestos Šiaulių miesto savivaldybei ir neužprašytos lėšos, t. y. 1510,00 € (tėvų įmokos) bus naudojamos ateinančiais metais pagal atskirą sąmatą. 
Taip pat 2020 metais gautas ir panaudotas įstaigos veikloje 13142,00 € praėjusių metų tėvų įmokų ir pajamų už atsitiktines paslaugas lėšų likutis, naudojamas pagal atskirą sąmatą.
Iš kitų biudžetinių įstaigų Šiaulių jaunųjų turistų centras gavo 322,00 €. Šiomis lėšomis įstaiga apmokėjo už suteiktas paslaugas.
Ataskaitiniu laikotarpiu Šiaulių jaunųjų turistų centras gavo iš Šiaulių miesto savivaldybės administracijos 210,00 € kompensuojamųjų lėšų dėl atlyginimo už neformalųjį vaikų švietimą, t. y. už mokinius, kuriems nustatytas neįgalumas, kurie yra iš šeimų, gaunančių socialinę paramą bei gabūs mokiniai, kurie yra atleisti nuo mokesčio.
2020 metais įstaigai pervestos paramos lėšos, t. y. 710,91 €.
2020 m. sausio 1 d. piniginių lėšų likutis sąskaitoje banke buvo 4442,20 €, t. y. paramos lėšos. 2021 m. sausio 1 dienai  pinigų likutis – 3284,15 €. Taigi 2021 m. sausio 1 dienai, lyginant su praėjusiais metais, paramos lėšų likutis mažesnis 1158,05 eurais.
Biudžeto lėšų banko sąskaitos likutis 2021 m. sausio 1 d. – 0,00 €.
Spec. programų lėšų banko sąskaitos likutis 2021 m. sausio 1  d. – 0,00 €.
Paramos lėšų banko sąskaitos likutis 2021 m. sausio 1 d. – 3284,15 €.
Asignavimai panaudoti beveik visi, tačiau yra nežymių leistinų nukrypimų nuo sąmatos
straipsnių planinių rodiklių, kurie esminių pokyčių apskaitoje nesudaro.

